## Odluka Ustavnog suda Republike Hrvatske broj U-II-931/1997 od 20. veljače 2002.

### NN 19/2002 (1.3.2002.), Odluka Ustavnog suda Republike Hrvatske broj U-II-931/1997 od 20. veljače 2002.

# USTAVNI SUD REPUBLIKE HRVATSKE

476

Ustavni sud Republike Hrvatske, u sastavu Smi­ljko Sokol, predsjednik
Suda, te suci Marijan Hra­njski, Petar Klarić, Mario Kos, Jurica Malčić, Ivan
Matija, Ivan Mrko­njić, Jasna Omejec, Že­ljko Potoč­njak, Emilija Rajić, Agata
Račan, Vice Vukojević i Milan Vuković, u povodu prijedloga Zajednice udruga
dioničara Hrvatske, Središ­nji ured, Zagreb, Gajeva 3/3, koju predstav­lja
predsjednik Mario Iveković, za ocjenu suglasnosti s Ustavom i zakonom drugog
propisa, na sjednici održanoj dana 20. ve­ljače 2002. godine, donio je

## ODLUKU

Prihvaća se prijedlog za ocjenu suglasnosti s Ustavom i zakonom odredbe
stavka 2. članka 14. Pravilnika o prodaji dionica, udjela, stvari i prava
javnim prikup­lja­njem ponuda (»Narodne novine«, broj 44/96), te se ta odredba
ukida u dijelu koji glasi: »uk­ljučujući i stjecate­lje iz članka 21c. tog
Zakona.«

```
Obrazlože­nje
```

1. Zajednica udruga dioničara Hrvatske, Središ­nji ured iz Zagreba (u
nastavku: predlagate­lji), podnijela je prijedlog za pokreta­nje postupka za
ocjenu ustavnosti i zakonitosti (nazvan »zahtjev za zaštitu zakonitosti«)
odredbe članka 14. stavka 2. Pravilnika o prodaji dionica, udjela, stvari i
prava javnim prikup­lja­njem ponuda (u nastavku: Pravilnik).

Predlagate­lji smatraju da je osporena odredba u suprotnosti s člankom
36. stavkom 1. Zakona o privatizaciji (»Narodne novine«, broj 21/96, 71/97 i
73/00), a teme­ljem stajališta da je zakonodavac pravo na obročnu otplatu
dionica s popustom propisao samo za izvorne stjecate­lje dionica, ali ne i one
koji neotplaćene dionice otkup­ljuju od Fonda budući da su oni, prema članku
36. stavku 1. Zakona o privatizaciji, otkup­ljene dionice dužni platiti
jednokratno. U osporenom stavku 2. članka 14. navedenog Pravil­nika, ovi poto­nji
su označeni kao stjecate­lji iz članka 21c. Zakona o pretvorbi društvenih
poduzeća (»Narodne novine« broj 19/91, 83/92, 84/92, 94/93, 2/94, 9/95, 21/96 i
118/99, u nastavku: Zakon o pretvorbi).

2. Članak 14. navedenog Pravilnika u cijelosti glasi:

»(1) Dionice, udjeli, stvari i prava koji su predmet ovog Pravilnika
mogu se prodati i uz obročnu otplatu na rok do 20 godina.

(2) Sukladno uvjetima iz stavka 1. ovog članka, kupci koji su stekli
dionice ili udjele teme­ljem Zakona o pretvorbi, uk­ljučujući i stjecate­lje iz
članka 21c. tog Zakona, mogu podnijeti Fondu zahtjev za produ­lje­njem roka
otplate preostalog duga po sklop­ljenim ugovorima.

(3) Kupac iz stavka 2. ovog članka uz zahtjev je dužan priložiti:

– podatke o identitetu,

– dokumente propisane Pravilnikom o vrsti dokumenata koje je kupac
dionica, udjela, stvari i prava dužan dostaviti Hrvatskom fondu za
privatizaciju prilikom sklapa­nja ugovora o kup­nji (»Narodne novine« br.
36/96)

– dokaze o bonitetu, ako je kupac pravna osoba,

– te ponuditi garancije kojima jamči uredno izvrše­nje ubu­du­će
preuzetih obveza.

(4) O svakom pojedinom zahtjevu iz stavka 2. ovog članka odlučuje nadležno
tijelo za prodaju dionica, udjela, stvari i prava koji su predmet ovog
Pravilnika.

(5) Nadležno tijelo za prodaju odredit će visinu kamatne stope i druge
uvjete pod kojima će odobravati zahtjeve iz prethodnog stavka«.

3. Članak 36. Zakona o privatizaciji u cijelosti glasi:

»(1) Stjecate­lj koji preuzima prenosite­ljev dug prema Fondu iz ugovora
o prodaji dionica kup­ljenih s popustom na obročnu otplatu do 20 godina, dužan
je preostali dug platiti jednokratno u roku 6 mjeseci od dana sklapa­nja
ugovora.

(2) Stjecate­lj i prenosite­lj iz stavka 1. ovoga članka su osobe iz članka
21c. stavka 1. Zakona o dopuni Zakona o pretvorbi dru­štve­nih poduzeća
(»Narodne novine«, br. 94/93).

(3) Odredba stavka 1. ovoga članka ne odnosi se na zakonske nas­ljednike.«

4. Odredba stavka 1. članka 21c. Zakona o pretvorbi glasi:

»Neotplaćene dionice kup­ljene na obročnu otplatu na teme­lju članka 5.
stavka 1. točke 1., 2. i 2a. članka 19., 21a. i 21b. ovoga Zakona, ­njihov
imate­lj (da­lje – prenosite­lj) može prenijeti na druge osobe (da­lje –
stjecate­lj) sukladno uvjetima propisanima ovim Zakonom i statutom dioničkog
društva.«

5. Prijedlog je dostav­ljen
na odgovor Ministarstvu gospodarstva budući da je, teme­ljem članaka 33. stavka
3. i 34. Zakona o ustrojstvu i djelokrugu ministarstava i državnih upravnih
organizacija (»Narodne novine«, broj 48/99, 15/00 i 20/00 – ispr.), od 1. lip­nja
1999. godine prestalo s radom Ministarstvo privatizacije, a ­nje­gove poslove
je preuzelo Ministarstvo gospodarstva.

U očitova­nju od 19. trav­nja
2000. godine, Ministarstvo gospodarstva je ocijenilo prijedlog neosnovanim s
obrazlože­njem da osporenom odredbom nije izrijekom propisano pravo na obročnu
otplatu, već samo kao mogućnost koja se odobrava u propisanom postupku na način
da se kamatnom stopom i ostalim uvjetima otplate takav način u potpunosti
izjednači s načinom propisanim odredbom članka 36. Zakona o privatizaciji, kako
bi se čim prije okončao postupak prodaje i utvrdili stvarni vlasnici dionica.

Ukazano je i na odredbu članka
21e. Zakona o pretvorbi, kojom je propisano da stjecate­lj preuzima prenosite­ljev
dug prema Hrvatskom fondu za privatizaciju iz ugovora o prodaji dionica sklop­ljenog
s tim Fondom, u kojem slučaju stjecate­lj stupa na prenosite­ljevo mjesto u tom
ugovoru i preuzima sva prenosite­ljeva prava i obveze iz tog ugovora.

*Prijedlog je osnovan.*

6. Prema odredbi članka 1. stavka 2. Zakona o privatizaciji,
privatizacija u smislu tog Zakona je prodaja dionica, udjela, stvari i prava te
prijenos bez naplate dionica i udjela fizičkim i pravnim osobama određenim tim
Zakonom.

Odredbama stavka 3. članka 1. Zakona o privatizaciji propisano je da se
dionice i udjeli, koje je stekao Hrvatski fond za privatizaciju (u da­lj­njem
tekstu: Fond) na teme­lju Zakona o pretvorbi, zatim stvari i prava, koje je
stekao Fond na teme­lju posebnih propisa te dionice i udjeli, odnosno stvari i
prava pravnih osoba u vlasništvu Republike Hrvatske, prodaju, odnosno prenose
bez naplate, pod uvjetima propisanim Zakonom o privatizaciji.

Odredba članka 3. stavka 1. Zakona o privatizaciji također normira
obvezu Fonda na prodaju dionica, udjela, stvari i prava s kojima Fond raspolaže
jer propisuje da je Fond dužan prodati dionice i udjele, koje je stekao na teme­lju
Zakona o pretvorbi, kao i stvari i prava, koje je stekao na teme­lju posebnih
propisa, ako tim zakonom nije drukčije određeno.

7. Ovlast Fonda na prodaju
dionica, udjela, stvari i prava s kojima Fond raspolaže, kao i način te
prodaje, utvrđeni su u članku 6. Zakona o privatizaciji, koji glasi:

»(1) Dionice, udjele, stvari
i prava Fond prodaje na javnoj dražbi ili javnim prikup­lja­njem ponuda.

(2) Provođe­nje javne dražbe
Fond može povjeriti drugoj prav­noj osobi. Ako se prodaja obav­lja putem burze
ili uređenih javnih tržišta primje­njuju se ­njihova pravila.

(3) Dionice, udjeli, stvari i
prava mogu se prodati i uz obročnu otplatu na rok do 20 godina.

(4) Pravila javnog prikup­lja­nja
ponude i pravila javne dražbe propisuje ministar privatizacije i uprav­lja­nja
imovinom, sukladno propisu Vlade o uvjetima za organizira­nje dražbe, popisu
robe koja se obvezno prodaje na dražbama, te načinu poslova­nja i postupku
prodaje putem dražbe.«

8. Osporeni Pravilnik je
donio ministar prijaš­nje­g Ministarstva privatizacije i uprav­lja­nja imovinom
na teme­lju odredbe stav­ka 4. citiranog članka 6. Zakona o privatizaciji.

Tim se Pravilnikom, prema članku
1., propisuju pravila prodaje javnim prikup­lja­njem ponuda s­ljedeće­g: –
dionica i udjela, koje je Fond stekao na teme­lju Zakona o pretvorbi; – stvari
i prava, koje je Fond stekao na teme­lju posebnih propisa; – dionica, udjela,
stvari i prava u vlasništvu Republike Hrvatske, te – dionica, udjela, stvari i
prava u vlasništvu općina, gradova i županija.

9. Osporenim Pravilnikom se
razrađuje postupak prodaje dionica ili udjela za sve kupce koji su kupovali
dionice ili udjele na obročnu otplatu i u rokovima propisanim Zakonom o
pretvorbi. U tom postupku se, sukladno odredbi stavka 3. članka 6. Zakona o
privatizaciji, te dionice, udjeli, stvari i prava mogu prodati i uz obročnu
otplatu na rok do 20 godina. S obzirom da odred­ba stavka 1. članka 14.
Pravilnika ponav­lja tekst navedene zakonske odredbe, ona nije nesuglasna
Ustavu i zakonu.

10. U odnosu na odredbu
stavka 2. članka 14. osporenog Pravilnika, utvrđeno je da ta odredba nije u
skladu s Ustavom i zakonom u dijelu kojim se
stjecate­ljima iz članka 21c. Zakona o pretvorbi također daje pravo na
produ­lje­nje roka otplate preostalog duga po sklop­ljenim ugovorima. Radi se o
stjecate­ljima koji su dionice stekli prijenosom (otkupom) dionica od dioničara,
koji su ih stekli teme­ljem Zakona o pretvorbi uz povlaštene uvjete (s popustom
i uz obročnu otplatu).

S obzirom na to da odredba članka
36. stavka 1. Zakona o privatizaciji obvezuje takve stjecate­lje da preostali
dug prema Fondu iz ugovora o prodaji dionica, kup­ljenih s popustom i uz obročnu
otplatu do 20 godina, plate jednokratno u roku od 6 mjeseci od dana sklapa­nja
ugovora, odredba stavka 2. članka 14. navedenog Pravilnika je u neskladu s tom
zakonskom odredbom.

Ustavni sud smatra da je na
taj način donosite­lj osporenog Pravilnika prekoračio svoje ovlasti u donoše­nju
Pravilnika jer je jedan pravni odnos uredio na način koji nema uporišta u
zakonu, odnosno koji je u potpunosti suprotan zakonskom uređe­nju.

Pored toga, ukinuta odredba
nije sukladna niti Ustavu zbog svoje protivnosti načelu ustavnosti i
zakonitosti iz članka 5. stav­ka 1. Ustava, prema kojem zakoni moraju biti u
skladu s Ustavom, a ostali propisi i s Ustavom i sa zakonom. Načelo ustavnosti
i zakonitosti, naime, nalaže da propisi ma­nje pravne snage budu sukladni
propisima više­g ranga.

11. Slijedom navedenog,
Ustavni sud je, sukladno odredbama članka 54. Ustavnog zakona o Ustavnom sudu
Republike Hrvatske (»Narodne novine«, broj 99/99), odlučio kao u izreci.

Broj: U-II-931/1997
Zagreb, 20. ve­ljače 2002.

USTAVNI SUD REPUBLIKE HRVATSKE

Predsjednik Suda
**dr. sc. Smi­ljko Sokol,** v. r.

Odluka, NN 19/2002-476